cyanic-selkie/wikianc huggingface dataset:
Katavi (region)
Regionen ble etablert i mars 2012, og kort tid etter ble Rajab Mtumwa Rutengwe utnevnt til kommisjonær for Katavi. Han tjente tidligere som kommisjonær for distriktet Mpanda.
Distrikter
Regionen Katavi er administrativt delt inn i to distrikter. Innbyggertallene som er oppgitt nedenfor stammer fra folketellingen i 2012.
Softphone
Softphone er et program som har funksjon for telefoni og kan knyttes opp mot telenettet.
Introduksjon
Vi kjenner en «vanlig telefon» som et produkt med elektronikk spesielt utformet for telefonifunksjoner. Dette kan være en mobiltelefon, ISDN-telefon eller en «gammeldags» analog telefon. En softphone er imidlertid kun programvare som tilbyr telefonifunksjoner, og kjører typisk på en (bærbar) PC (datamaskin) eller en PDA (håndholdt datamaskin). Softphone-programmet kan ofte se ut som en slags fysisk telefon med nummertaster og ringeknapper. I tillegg tilbys ofte avanserte adressebokfunksjoner, eller andre funksjoner som integrerer med operativsystemet (miljøet på datamaskinen).
Teknologi
Softphone-programmene bruker kommunikasjonsprotokoller som foregår over IP-nettverk. De mest brukte protokollene er ITU-H.323 og SIP. Førstnevnte er en omfattende protokoll utarbeidet av den tradisjonelle teleorganisasjonen ITU, mens den andre er utviklet på bakgrunn av HTTP-protokollen og senere standardisert av IETF. Senere ble det også besluttet å åpne for samkjøring og samspill mellom disse to protokollene. Begge protokollene benytter seg videre av såkalt RTSP-protokoll (Real Time Streaming Protocol) for å pakke inn lyddataene, mens en såkalt codec (COde-DECode) digitaliserer lyddataene. Nummertaster, eller såkalt DTMF, har egne representasjoner i protokollen, selv om enkelte land kan ha små variasjoner i frekvens eller krav til varighet av tonene.
Softphone eller andre klienter som benytter disse teknologiene kan knytte seg opp mot en sentral enhet – f.eks en H.323 Gatekeeper eller en PBX som Asterisk. Dermed kan man knytte softphone-programmene opp mot andre telenett gjennom en gateway som oversetter fra en protokoll til en annen.
I SIP var det tidligere vanlig å benytte email-adressen som identifikator og som «telefonnummer», men nå benytter man stort sett et vanlig telefonnummer fra en nummerplan slik som i H.323 E.164 nummeridentifikasjon. Både SIP og H.323 kan imidlertid bruke mange typer identifikasjoner for å rute samtalen til riktig klient – som f.eks brukernavn, IP-adresse med IP-port o.l.
Siden SIP var en enklere protokoll å implementere, samtidig som den var en åpen protokoll (kjent og uten restriksjoner for bruk), gjorde det at SIP nå er blitt mere populær enn H.323 fra ITU som har patenter og andre restriksjoner på bruk.
Både SIP og H.323 har støtte for videodata over RTSP og med video-codecer slik at de kan fungere som en «videotelefon».
Eksempler
Et av de første såkalte softphone-programmene var Net2Phone, mens Microsoft NetMeeting var en annen med H.323-støtte. En tidlig norskutviklet H.323 klient var Interfon-PC som ble utviklet av Telenor Nextel i 1998 under ledelse av Ivar Plahte. DeltaThree fra Israel hadde også tidlig en softphone for å bruke på deres IP- og telenett. Nå har såkalte lynmeldingsklienter (IM-klienter) også softphone innebygd. De best kjente er i 2006 Skype, Yahoo Messenger og MSN Messenger.
Arne Ronold
Arne Ronold (født 11. juni 1957) er redaktør av bladet Vinforum og Norges første innehaver av tittelen Master of Wine.
Han har gitt ut en rekke bøker, blant annet Verdt å vite om vin (sammen med Jørgen Mønster) og de årlige Beste vinkjøp-bøkene.
Han er sivilingeniør i teknisk fysikk fra NTH i Trondheim i 1981, og har arbeidet for Det norske Veritas. Vinforum ble etablert i 1986.
Cheng (Longnan)
Cheng (kinesisk: 成县; pinyin: Chéng Xiàn) er et fylke i byprefekturet Longnan i provinsen Gansu i Folkerepublikken Kina. I 1999 var befolkningen der på 240,939 innbyggere.
Kulturminner
Xixiasong-klippeinnskriftene (Xixiasong moya shike, 西峡颂摩崖石刻) ble i 2001 oppført på Folkerepublikken Kinas liste over kulturminner.
The Blob (1988)
The Blob er en amerikansk science fiction-grøsser fra 1988 regissert av Chuck Russell. Filmen handler om en bisarr organisme som truer en amerikansk småby. Organismen vokser og blir større etterhvert som den dreper mennesker. De ledende rollene spilles av Kevin Dillon, Shawnee Smith og Donovan Leitch.
Filmen er en nyinnspilling av The Blob fra 1958 med Steve McQueen i hovedrollen.
Handling
En kommet faller ned fra verdensrommet og havner i nærheten av en liten, idyllisk amerikansk landsby. En uteligger blir vitne til nedfallet og løper til for å se. Han legger merke til en geleaktig masse på innsiden av den sprukkede kometen og forsøker å ta stoffet nærmere i øyesyn ved hjelp av en trepinne. Med ett fester den deigaktige massen seg på hånden hans og nekter å slippe. Til alt hell får han hjelp til å komme seg til det lokale sykehuset, men der vokser organismen seg større, og når dens opprinnelige vert dør finner den instinktivt frem en ny. Organismen størrelse gjør den nærmest ustoppelig og den absorberer alt liv som kommer i dens vei. Etterhvert blir den gigantisk og truer hele byen med utslettelse. Tenåringsgutten Brian Flagg blir stående midt opp i det hele og ender opp som redningsmann.
Publikum
Filmen ble ingen suksess på kino i USA, hvor den innbrakte litt over åtte millioner dollar.
Produksjonskostnadene var på ca 19 millioner dollar.
Anmelderne
The Blob fikk blandet mottakelse av anmelderne, noe som gjenspeiles i at den har oppnådd 57 % på Rotten Tomatoes. Den amerikanske filmanmelderen Leonard Maltin gav den 2 av 4 stjerner.
Gilbert de Clare, 1. jarl av Pembroke
Gilbert de Clare (født ca. 1100, død 1148), sønn av Gilbert Fitz Richard, jarl av Clare, og Alice de Claremont, var en innflytelsesrik normannisk adelsmann i Wales, England og Normandie. Han blir noen ganger omtalt som «Strongbow», men det er hans sønn som først og fremst huskes med dette tilnavnet.
Abyssocottidae
Abyssocottidae er en gruppe ulkefisker som omfatter 24 arter som kun finnes i Bajkalsjøen i Russland
Gilbert de Clare, 1. jarl av Pembroke
Gilbert de Clare ble en baron, skaffet seg eiendommene til hans onkler på farsiden, Roger og Walter, noe som inkluderte baroniene og festningene i Bienfaite og Orbec i Normandie, herredømmet Nether Gwent og festningen Striguil (senere Chepstow Castle). Kong Stefan av England opprettet jarledømmet Pembroke for ham, og ga ham festningen og landområder i Pevensey.
Ved Stefans nederlag i slaget ved Lincoln den 2. februar 1141 var Gilbert blant de som samlet seg rundt keiserinne Maud (Matilda) da hun restituerte i London i juni, men han var i Canterbury da Stefan ble kronet på nytt i 1141. Deretter deltok han i Geoffreys komplott mot Stefan, men da konspirasjonen falt sammen stilte han seg igjen på Stefans side og var sammen med ham under beleiringen av Oxford i slutten av 1142.
I 1147 gjorde han opprør da Stefan avslo å gi ham festningene som var overgitt av hans nevø Gilbert de Clare, 2. jarl av Hertford, hvorpå kongen marsjerte til hans nærmeste festning og med nød og neppe klarte å ta Gilbert til fange. Det synes som om jarlen klarte å komme til en forsoning med kongen før han døde det påfølgende året.
Familie og barn
Han var gift med Isabel de Beaumont (Elisabeth), tidligere elskerinne av Henrik I av England (og født ham to barn), og datter av Robert de Beaumont, 1. jarl av Leicester. Sammen med Isabel fikk Gilbert følgende barn, alle født ved Tonbridge i Kent:
Artur Mas i Gavarró
Artur Mas i Gavarró (født 31. januar 1956) er en katalansk politiker fra Barcelona i Spania. Han var president i Generalitat de Catalunya, det høyeste politiske organet i Catalonia, fra 2010 til 2016. Han er president i partiet Convergència Democràtica de Catalunya.
Magnus Andersen (politiker)
Magnus Kristoffer Andersen (født 20. mars 1916 i Andøy, død 11. desember 1994) var en norsk politiker (Ap). Andersen var fiskeriminister i regjeringene Gerhardsen IV og Bratteli I.
Andersen arbeidet som fisker frem til 1955, da han ble formann i Norges Fiskarlag. Han var formann i Fiskarlaget frem til 1963. I januar 1963 ledet han som Fiskarlagets formann en landsomfattende streik.
Militær avdeling
En militær avdeling er en ensartet troppeenhet i et forsvarsvesen, bestående av soldater fra samme våpenart. Eksempler på avdelinger er infanteribataljoner, kavalerieskadroner og artilleribatterier. Flere avdelinger kan settes sammen til forband som brigader, divisjoner og korps.
Hierarki
Ifølge standarden NATO APP-6A gjelder følgende avdelingshierarki i NATO:
Military organization
Magnus Andersen (politiker)
Andersen satt deretter to perioden på Stortinget for Nordland. I den første perioden var han medlem i Den utvidede utenriks- og konstitusjonskomité og nestformann i Sjøfarts- og fiskerikomiteen. I andre periode var han nestformann i Fullmaktskomiteen i tillegg til å sitte i de samme komiteene som i den foregående perioden.
I januar 1972 ble Andersen igjen fiskeriminister etter at Knut Hoem trakk seg i protest mot resultatet av fiskeriforhandlingene med EF. Han satt til oktober samme år, da regjeringen gikk av som konsekvens av nederlaget i folkeavstemningen om EF.
Andersen satt også i en lang rekke utvalg, styrer og nemnder gjennom en lang politisk karriere. Han var blant annet styreformann i Postverket i perioden 1974–1982.
Mjøsbyregionen
Mjøsbyregionen er en byregion omkring de tre Mjøsbyene Gjøvik, Hamar og Lillehammer. Sammen med mindre tettsteder som Brumunddal, Moelv, Skreia, Kapp og Biri utgjør de en betydelig befolkningskonsentrasjon i Mjøsbyregionen, byregionen omkring innsjøen Mjøsa.
Etter at området ble bundet sammen ved hjelp av Mjøsbrua, har begrepet Mjøsbyen begynt å vokse fram som et navn på en byregion med tre tydelige, men likestilte sentra. Mjøsbyregionen kan derfor betegnes som en flerkjernebyregion.
Mjøsbyregionen har kort avstand til landets hovedflyplass, Oslo lufthavn, Gardermoen. Regionens tre byer har alle jernbaneforbindelse til Oslo og to av dem har jernbane til Trondheim. Europavei 6 går gjennom byregionen.
I den såkalte storbymeldingen fra 2002 defineres 16 by- og storbyregioner i Norge, og Mjøsbyregionen er en av disse. Regionen ble i Storbymeldingen avgrenset til 10 kommuner med en samlet befolkning på 174 316 i året 2002, fremskrevet til 179 000 i året 2010. I 2021 er befolkningstallet 193 437.
Kvinnene
Kvinnene er en norsk dramafilm fra 1979 regissert og skrevet av Per Blom. Hovedrollene spilles av Bente Børsum, Anna Godenius, Ivar Nørve og Kaare Kroppan.
Dansbandskampen
Dansbandskampen er en svensk direktesendt musikkonkurranse arrangert av Sveriges Television. Peter Settman og hans produksjonsselskap Baluba er skaperne bak programmet. Settman har også vært programleder siden starten i 2008. I 2008-sesongen vant dansebandet Larz-Kristerz konkurransen foran Scotts, mens The Playtones vant foran Titanix i 2009. I 2010 vant Elisas foran Willez og CC & Lee.
Kvinnene
Filmen hadde premiere på den internasjonale kvinnedagen.
Dansbandskampen
2008
26 danseband fra hele Sverige møttes i Svenska hem Arena i Strängnäs. Det er en «kongen på haugen»-konkurranse som pågår i løpet av ni lørdager. Delfinalene starter med at fem band konkurrerer, og de to bandene som har fått flest seerstemmer vinner og går videre til neste delfinale. Der venter tre nye band på å ta opp kampen om tittelen som Sveriges beste danseband. I det niende og siste programmet er det finale. Der skal en vinner kåres, og ta tittelen Sveriges beste danseband.
Kvinnene
Handling
To kvinner med svært ulik bakgrunn og livserfaring havner på samme sykehusrom. De har begge vært gjennom vonde opplevelser som har satt sitt preg på både deres kropp og sjel. De knytter vennskap og drar sammen til et rekonvalesenshjem, hvor de diskuterer sine forskjellige livsproblemer. Det blir starten på et nært vennskap.
Dansbandskampen
2008
Hver delfinale er oppdelt i to momenter, i det første spilles en låt som vanligvis ikke forbindes med danseband. Deretter følger det andre momentet, Dansbandsklassikern, der en kjent dansebandlåt skal spilles. I finalen fikk de som gikk videre fra delfinalene også spille en, da nyskrevet, egenprodusert låt og da bare to band var igjen fikk begge spille hver sin versjon av Inget stoppar oss nu.
I konkurransen finnes det også en jury som hjelper seerne å velge ut vinneren. De kommenterer bandenes opptredener. Men det er seerne som har makten ved at de ringer inn og stemmer på sin favoritt.
Kvinnene
Handling
Da den eneste utveien til slutt synes å være å skille lag, driver imidlertid kroppens egen logikk fram et sammenbrudd av alt forsvar.
Om filmen
Filmen fikk brukbar mottakelse av Aftenpostens og Dagbladets anmeldere. Aftenpostens Per Haddal skrev blant annet: «...tankene tvinges i retning av Ingmar Bergman og hans studier i kvinners sjelelige interiører, hans nærbildeteknikk og lengsel etter forløsning. Blom har en følelsesmessig meget sterk innlevelse som virker ekte og sympatisk, et ærend som har sjelden hast». Dagbladets Thor Ellingsen skrev blant annet: «Jeg synes Bloms evner som personinstruktør her blir ganske åpenbare via de små, men pregnante mannsvignettene som Kåre Kroppan, Ivar Nørve og Arne Lindtner Næss».
Dansbandskampen
Deltagende band
23. september 2008 ble det offentliggjort hvilke band som skulle medvirke i konkurransen, og når respektive band skulle komme inn i konkurransen.
I programmet som ble sendt 13. desember (på luciadagen) så ble ytterligere en finaleplass annonsert. Denne var «seernes joker» der seerne kunne stemme frem hvem som skulle få denne på Sveriges Televisions nettside svt.se.
Gluterfossen
Gluterfossen er en foss i Erstaddalen i Rauma kommune i Møre og Romsdal. 18,6 km² av nedbørfeltet og rundt tre fjerdedeler av vannføringen i fossen er overført til Grytten kraftverk i Romsdalen. Det resterende uregulerte nedbørfeltet er på rundt 6,5 km².
BMW M5
E28 M5 (1985–1988)
E28 M5 ble produsert fra 1984 til 1988, totalt 2,241 eksemplarer.
E34 M5 (1989–1995)
E34 M5 ble produsert fra 1989 til 1995, mens i Nord-Amerika var M5 kun tilgjengelig i perioden 1991 til 1993. Bilen ble produsert av BMW M i Garching, Tyskland. Som den tidligere M5, var også denne håndbygd. Man tok utgangspunkt i chassiet til 535i som ble produsert ved BMWs fabrikk i Dingolfing. Produksjonen skjedde enten av en M-medarbeider alene eller av et team av M-medarbeidere og tok som regel to uker.
Motorvolumet var fra starten av en 3,6 liter (3,535 cm³) som hadde 235 kW (315 hk), mens bilene som ble solgt i Nord-Amerika og Sveits hadde 231 kW (310 hk) på grunn av annen type katalysator.
I 1991 byttet man motor til en 3,8 liter med 254 kW (340 hk), mens man i Nord-Amerika fortsatte med 3,6 literen. I 1991 kom også en stasjonsvognutgave av M5.
E39 M5 (1998–2003)
I motsetning til forgjengerne ble ikke E39 M5 håndlaget hos BMW M, men ble produsert side om side med den vanlige E39 ved fabrikken i Dingolfing, Tyskland.
Bilen ble introdusert våren 1998 ved bilmessen i Genève, Sveits og produksjonen startet i slutten av oktober samme år.
Totalt 20,482 E39 M5 ble produsert, fordelt på tre versjoner:
Motoren var en V8 på 4998 cm³ på 294 kW (400 hk), mens Nord-Amerikaversjonen hadde 394 hestekrefter, 6 mindre enn Europaversjonen. Motoren var basert på BMWs M62-motor, og fikk navnet S62. 0 – 100 km/t på 5,3 sekunder. Toppfart var fra fabrikk elektronisk begrenset til 250 km/t, men ved å fjerne denne begrensningen var toppfarten 300 km/t.
Nadia Boulanger
Nadia Juliette Boulanger (1887–1979) var en fransk komponist, pianist, dirigent, musikkteoretiker og musikkpedagog.
BMW M5
E60 M5 (2005–2010)
M5 E60 ble levert standard med 19" hjul med dekkdimensjonene 255/40R19 foran og 285/35R19 bak. 0 – 100 km/t går på 4,7 sekunder, mens toppfarten er elektronisk begrenset til 250 km/t. Uten fartssperren ville bilen klart 330 km/t.
F10 M5 (2011–2017)
F10 M5 ble lansert i 2011. Motoren var en 4,4 liters V8 med dobbel turbo. Denne motoren gir 560 hestekrefter. Motoren var koblet til en 7-trinns dobbelclutchkasse som standard (en sekstrinns manuell girkasse var også tilgjengelig, men bare i Nord-Amerika). 0–100 går på 4,4 sekunder.
F90 M5 (2017– )
F90 M5 begynte produksjon i 2017 og første modellår var 2018.
Nadia Boulanger
Biografi
Pianisten Raoul Pugno (1852–1914) hjalp Nadia Boulanger fram, og under hennes ledelse oppførte han hennes rapsodi for piano og orkester. De komponerte også i fellesskap en rekke verk, som sangsyklusen Heures claires. Etter hans død komponerte Nadia Boulanger lite og egnet seg mer til pedagogikk, orkesterledelse og formidling av søsteren Lilis musikk, som Nadia regnet som mye bedre enn sin egen.
Lingchuan
Lingchuan kan være:
Nadia Boulanger
Biografi
Nadia Boulanger, som likte å bli titulert «Mademoiselle», debuterte som dirigent rundt 1912. Hun var den første kvinne som dirigerte en rekke større symfoniorkestre, New York Philharmonic, Boston Symphony Orchestra, Philadelphia Orchestra, Hallé Orchestra i Manchester og BBC Symphony Orchestra. Som dirigent var hun særlig kjent for sine oppsetninger av moderne verk og tidligmusikk.
Under andre verdenskrig var hun lærer i USA. Da hun vendte tilbake i 1946 fikk hun et professorat ved Conservatoire National, hvor hun underviste til sin død. Hennes kanskje viktigste rolle var som leder ved det amerikanske konservatorium i Fontainebleau, et åpent, engelskspråklig sommerakademi av internasjonalt format.
Nadia Boulangers bosted i Paris var en møteplass for det franske musikkliv. I det såkalte Boulangerie fant man blant annet Aaron Copland, Maurice Ravel, Arthur Honegger, Leonard Bernstein og Thea Musgrave, som hun gav undervisning i harmonilære, komposisjon, kontrapunkt, musikkanalyse og instrumentering. Leiligheten i Rue Ballu rommet et Mutin-Cavaillé-orgel.
Hun er gravlagt på Cimetière de Montmartre.
Musikk
Boulangers mest kjente verk er operaen La Ville Morte. Hun skrev tallrike sanger og kammermusikalske verk, og en rapsodi for piano og orkester. Musikken hennes er rik på kromatikk, men er likevel tonal.
Hun var svært påvirket av Claude Debussy og var en stor tilhenger av Igor Stravinskij. Premiéren på Stravinskijs kammerkonsert Konsert i Ess-dur (Dumbarton Oaks) i 1938 i Washington, D.C. ble ledet av Boulanger.
Komposisjonslærer
Boulanger var en av de mest etterspurte komposisjonslærerne på 1900-tallet. Verken Boulanger selv eller hennes assistent og venn Annette Dieudonné holdt oversikt på hvem som studerte hos Boulanger, og det er dessuten nesten umulig å vite nøyaktig hva den enkelte ble undervist i. Alt i alt regner man med at hun underviste et svært stort antall musikere fra Europa, Australia og Canada, og 600 amerikanske musikere. <div style="">
Diskografi
Sanger og kammermusikk: Fünf Mélodies (1909), Les Heures Claires (1909), Sieben Mélodies (1922) for mezzosopran og klaver; Vers la vie nouvelle for klaver (1916); Tre stykker for cello og klaver (1913). Melinda Paulsen mezzosopran, Angela Gassenhuber klaver, Friedemann Kupsa cello. TROUBADISC TRO-CD 01407
Minnamari Tuominen
Minnamari Tuominen (født 26. juni 1990 Helsingfors) er en finsk kvinnelig ishockeyspiller som deltok i de olympiske vinterleker 2010 i Vancouver og 2014 i Sotsji, hvor laget ble nummer 5.
Tuominen vant en olympisk bronsemedalje i ishockey under Vinter-OL 2010 i Vancouver. Hun var med på Finlands kvinnelandslag i ishockey som kom på tredjeplass etter å ha beseiret Sverige med 3-2 i bronsefinalen. Hun spilte på Finlands lag under Vinter-OL 2018 i Pyeongchang, hvor hun tok bronse.
Stovner stasjon
Stovner t-banestasjon er en T-banestasjon på Grorudbanen plassert under Stovner Senter. Stasjonen ligger i Bydel Stovner mellom stasjonene Vestli og Rommen. Stasjonen ligger i tunnel, som går fra enden av perrongen. Tunnelen fortsetter til Vestli stasjon.
Stovner politistasjon ligger ved t-banestasjonen mot vest og er tilgjengelig ut fra perrongen i retning Vestli. T-banestasjonen har utgang rett opp i Stovner Senter og ut til Fossumveien. Stovner videregående skole ligger i Karl Fossums vei ved senterets sørside. Utenfor politistasjonen er det bussforbindelse videre til blant annet Lørenskog, Haugenstua og Furuset.
Badderen bru
Badderen bru er en veibro over Badderelva (også kalt Badderen) på europavei 6 i Badderen i Kvænangen kommune. Det er en 37 meter lang betongbro oppført i 1986 i forbindelse med at E6 gjennom Badderen ble lagt om.
Det fantes en eldre bru, sansynligtvis fra 1930-årene da vei ble bygget langs Nord-Troms og Finnmark, som ble revet 2021.
Kollaps
Den 31. mai 2022 ble Badderen bru stengt etter at deler av fundamentene ble vasket bort av vårflommen og broen begynte å knekke sammen. Forsvaret ble forespurt om å legge ut en provisorisk bro. Skadene var så store at broen ikke lar seg reparere. Vegvesenet trengte om lag to uker på å legge ut en midlertidig bro. En eldre bro oppstrøms ble sterkt skadet av vårflommen i juni 2021 og revet. Etter at den gamle broen forsvant kan endrete strømforhold i elven ha medvirket til midtpilaren på den nye broen ble undergravet. Ifølge Statens vegvesen ble det endringer i elveløpet og strømforholdene da den gamle broen forsvant og elven gravde seg da dypere under broen på E6. Den økte erosjonen begynte trolig ved vårflommen i 2021. Vegvesenet satte i gang erosjonssikring på stedet høsten 2021 og dette arbeidet tok pause da vinteren kom. Vegvesenet har satt i gang kontroll av tilsvarende broer.
Trafikken ble omdirigert via Finland fordi det ikke finnes omkjøringsmuligheter i Norge. Dette medførte en omvei Tromsø–Alta på 170 km, og mellom nabotettstedene Storslett–Burfjord på 540 km. Det ble sett opp båtturer til Badderen kai fra Burfjord og Skjervøy.
Vegvesenet begynte å montere en midlertidig bro lagt over den eksisterende delvis kollapsede broen fra 3. juni 2022. Den midlertidige broen ble tatt i bruk for trafikk 8. juni kl. 0100. Den har ett kjørefelt og er lysregulert.
Ny bru i 2023
En ny bru skal bygges på samme sted som den som kollapset. En ny tofelts midlertidig bru settes opp våren 2023, og etter det skal den tidligere midlertidige bruen rives.
Etter det skal en ny permanent bru bli bygget på stedet for 1986 års bru.
Michael Bisping
Michael Gavin Joseph Bisping (født 28. februar 1979 på Kypros) er en engelsk tidligere MMA-utøver som konkurrerte i vektklassene mellomvekt og lett tungvekt. Han var tidligere verdensmester i mellomvektsklassen for UFC.
Fylkesvei 2703
Fylkesvei 2703 går mellom Sandaker og Kjellstadkrysset i Lier kommune.
Strekningen ble fastlagt 2019, og består av en delstrekning av den tidligere fylkesvei 22.
Dyrehaven
Dyrehaven, offisielt Jægersborg Dyrehave, er et skogsområde på 1 100 ha nord for København i Lyngby-Taarbæk kommune. Dyrehaven ble anlagt fra siste del av 1600-tallet. I nord grenser den opp til Jægersborg Hegn, som var en del av Dyrehaven frem til 1832.
I Dyrehaven finnes en hjortebestand på ca. 2 000, fordelt på 300 hjort, 1 600 dåhjort og 100 sikahjort.
Dyrehaven er en del av parforsejaktlandskapet på Nord-Sjælland som er oppført på UNESCOs verdensarvliste.
Ved alle inngangene til området finnes de karakteristiske røde portene; en mye benyttet inngang, Klampenborg port, ligger like ved Klampenborg Station. Alle portinngangene har et såkalt porthus tilknyttet seg, bygget over samme mal, hvor skogvokteren bodde/bor.
Dyrehaven er utpekt som naturskog, noe som innebærer at beskyttelse av naturen har forrang når det gjelder å dyrke trær. Gamle trær felles bare dersom de er til fare for publikum.
Dyrehaven er også rammen om bl.a. Eremitageløbet og den årlige Hubertusjakten, hvor sistnevnte holdes første søndag i november. Tidligere fantes også Fortunløbet, som senere skiftet navn til Ermelundsløbet, men dette tok slutt rundt 1960.
Historie
I 1669 besluttet kong Frederik III at et område av «Boveskov» (Bøkeskog), skulle innhegnes og at hjortevilt fra fjern og nær skulle drives inn i området. Boveskov var allerede omtalt som kong Valdemars eiendom i Kong Valdemars jordebok fra 1231. Skogen lå i den østlige og sydlige delen av den nåværende Dyrehave og ble benyttet av bøndene fra landsbyen Stokkerup, som lå rett nordfor.
Innhegningen besto i at man gravde en grøft og jorden fra dette arbeidet ble lagt opp i en voll på den siden av grøften som vendte vekk fra Dyrehavens sentrum. På jordvollen ble det reist et stakitt av ris, som ble flettet mellom stolper nedgravet i jorden. På den måten ble det vanskelig for hjortene å springe over innhegningen ettersom høydeforskjellen mellom grøften og vollen økte hegnets effektive høyde. Man kan fremdeles se grøft og jordvoll på en lang strekning gjennom Dyrehaven, i den sydøstlige delen. Man kjenner den nøyaktige planen for resten av dette arbeidet som aldri ble ferdigstilt, men arealet skulle være på ca. 300 hektar.
Frederik III døde imidlertid i 1670, og da hans sønn, Christian V, overtok makten la han nye og mye større planer for Dyrehaven. Som en del av forberedelsene til å bli konge, hadde Christian V vært ved det franske hoff hos Solkongen i Frankrike. Her hadde han sett en ny form for jakt, parforsejakt, som han ble svært opptatt av. Denne formen for jakt krevdes det store arealer for å praktisere. Så Christian V utvidet sin fars dyrehave til også å inkludere markene til landsbyen Stokkerup, som i dag er Eremitagesletten, i tillegg til det som i dag er Jægersborg Hegn. Det innhegnede området kom på denne måten opp i 1 600 hektar. Bøndene i Stokkerup fikk ordre om å rive ned husene sine og bruke materialene til å gjenoppbygge de gårdene i området som sto tomme etter svenskerkrigene noen år i før. Som kompensasjon fikk de 3 års skattefrihet. Vannpostene bøndene benyttet i alle år ligger forøvrig fremdeles på Eremitagesletten.
Mølleåen med møllebyene
Området nord for Eremitagesletten rett ved Rådvad.
Eremitagesletten
Eremitagesletten er et område mot nord i Dyrehaven.
Opprinnelig var området marker til landsbyen Stokkerup, men ble nedlagt da Christian V skulle bruke det til parforsejakt. Dette kan tydelig sees av veisystemet som er lagt i den klassiske stjerneformen, noe som er vanlig for områder brukt til denne jaktformen. Midt på sletten ligger Eremitageslottet.
Sletten er omkranset av skog på alle sider. Fra Hjortekær mot nord og øst er det en rekke med kastanjetrær, som utgjør avslutningen på sletten. Denne trerekken markerer plasseringen Dyrehaven hadde inntil 1913 da den ble flyttet nordover til en plassering ved Mølleåen.
Sletten la den 7. september 1879 gress til den første fotballkampen i Danmark, hvor Kjøbenhavns Boldklub (KB), viste frem spillet. I dag spiller Taarbæk Idrætsforening i disse vakre omgivelsene.
Fortunens Innelukke
Området i den vestlige delen av Dyrehaven er innhegnet slik at viltet ikke kommer til. Dette er det eneste stedet i Dyrehaven hjorteviltet ikke har adgang.
Ulvedalene
Ulvedalene er Dyrehavens mest kuperte terreng og dannet under den siste istid. Her ligger også Djævlebakken, som er en attraktiv kjelkebakke.
Ulvedalsteateret spilte i Ulvedalene i 39 år. Første gang var sommeren 1910 med Adam Oehlenschlägers Hagbart og Signe. Ideen stammer fra skuespilleren Adam Poulsen og redaktør Henrik Cavling.
Arkitekt var kunstneren J.F. Willumsen som ga plass til ca. 4.000 sittende og 2.000 stående tilskuere. Opprinnelig sto det to ravneskulpturer ved scenen, en på hver side, men disse er senere blitt flyttet til J.F. Willumsens museum hvor de står i dag.
Det store antall tilskuere gjorde det mulig å senke billetprisene til et folkelig nivå.
Teatret overlevde helt til 1949
Etter en pause på nesten 50 år gjenskapte skuespillsjef Birgitte Price tradisjonen med en oppsetning av Elverhøj i 1996 i et samarbeide mellom Det kongelige Teater, Lyngby-Taarbæk Kommune og Kulturby 96. Etter dette har det vært flere oppsetninger, senest 2-30. juni 2006 med stykket Thor
Von Langens Plantasje
Dette er den sydligste delen av Dyrehaven og den mest besøkte.
Den Slesvigske Sten
Den Slesvigske Sten er satt opp til minne om slesvigenes besøk den 30. juli 1861 og 5. september 1865.
Dyrehavsbakken
Dyrehavsbakken (i daglig tale Bakken) er verdens eldste eksisterende forlystelsespark.
Kirsten Piils Kilde
En noe usikker tradisjon sier at kilden ble oppdaget av en kvinne som het Kirsten Piil i 1583. Etter hva fortellingen sier var Kirsten en from kvinne og hennes hellige levemåte ga kilden en spesiell helbredende kraft. Dette gjorde at syke mennesker valfartet til kilden for å drikke av vannet.
Peter Lieps Hus
Peter Lieps Hus er i dag en kjent og populær restaurant og er oppkalt etter Dyrehavens første egentlige skytter, Peter Liep. Opprinnelig het huset Kildehuset og det skal ha vært bygget på slutten av 1700-tallet. Det så spesielt ut da Peter Liep overtok driften i 1888 ettersom det i 1860-årene var blitt utvidet med et tilbygg i to etasjer.
I september 1915 brant huset ned til grunnen og et gjenoppbygget hus sto klart i 1916. Dette fikk stå til 1928, da huset ble påtent og brant ned igjen. Denne gangen ble det bygget opp i en annerledes konstruksjon, som er den man ser i dag. Etter noen år tilføyde man en paviljong og toaletter, noe som var svært moderne dengang. Besøkstallet var stigende og det antas at stedet allerede på slutten av 1800-tallet hadde fått den tidligere restauratørens navn. I 1952 ble det satt fyr på huset igjen, men brannen ble slukket innen den fikk gjort særlig skade på annet enn et hull i stråtaket. Senere samme dag tok det fyr i tilbyggene og de brant ned mens stuehuset ble reddet. Tilbyggene ble oppført igjen i 1954, og en ny paviljong ble føyet til i 1960. Alle disse bygningene kjennes i dag under navnet «Peter Lieps Hus», selv om Peter Liep neppe ville kunne gjenkjenne omgivelsene.
Steve Reich
Han dannet i 1966 sitt eget ensemble, «Steven Reich and Musicians», som han turnerte med og siden har innspilt en betydelig del av hans musikk. Reich har skrevet flere musikkverk fra 1960-åra og fram til 2022.
Småkryp
Småkryp (engelsk: A Bug's Life) er en amerikansk animasjonsfilm produsert av Pixar Animation Studios og utgitt av Walt Disney Pictures og Buena Vista Distribution i USA den 25. november 1998, i Australia den 3. desember 1998 og i Storbritannia den 5. februar 1999. Det er den andre Disney/Pixar-filmen. Filmen handler om et spesielt insekt som leier hva han tror er «krigerinsekter» (faktisk er de sirkusinsekter) for å kjempe mot grådige gresshopper. Filmen ble regissert av John Lasseter.
Historien Småkryp er en parodi på Æsops fabel om Insektet og gresshoppen.
Handlingsreferat
Ant Island er en koloni av maur ledet av den pensjonerte dronningen og datteren hennes, prinsesse Atta. Hver sesong blir de tvunget til å gi mat til en gjeng gresshopper ledet av Hopper. En dag ødelegger Flik, ​​en individualist og oppfinner, ved et uhell maten ved hans siste oppfinnelse. Så Hopper krever dobbelt så mye mat som kompensasjon. Flik blir deretter forvist fra deres koloni. I "bug city", som er en haug med søppel, møter Flik en gruppe Circus Bugs (som nylig ble avskjediget av den grådige P.T. Flea)
Samtidig forsøker maur i Fliks tidligere koloni desperat å samle nok mat til et nytt tilbud for gresshoppene. Når Hopper kommer tilbake oppdager de det lave tilbudet. De overtar derfor hele maurene, og krever all deres vintermat-forsyning, og planlegger å henrette maur-dronningen etterpå. Flik overhører disse planene, og han ønsker å returnere til Ant Island for å redde de gamle vennene hans. Circus Bugs går med på å distrahere gresshoppene lenge nok til å redde maur-dronningen, og de forsøker å tvinge Hopper vekk fra Ant Island.
Beinkjør
Beinkjør er et rock/punk-band fra i Lærdal i Sogn og Fjordane, stiftet i år 2000.
Artistene omtalte seg som «Ronny Overtredelse» (vokalist), «Børre Brudd» (gitarist), «Motorhåve» (trommis) og «Inge N.» (bass). Bandet spilte inn tre CD-R-plater, delvis i en hybel og delvis i et nedlagt pelsslakterhus i perioden 2000 til 2002.
Sherman County (Oregon)
Sherman County er et fylke i den amerikanske delstaten Oregon. Det ligger nord i staten og det grenser mot Wasco County i vest og sør og mot Gilliam County i øst. Det grenser også mot delstaten Washington i nord.
Sherman Countys totale areal er 2 153 km² hvorav 21 km² er vann. I 2000 hadde fylket 1 934 innbyggere og administrasjonssenteret ligger i byen Moro og Wasco er fylkets største by. Fylket ble grunnlagt i 1889 og har fått sitt navn etter William Tecumseh Sherman som var general for nordstatene under den amerikanske borgerkrigen.
Beinkjør
I 2008 ga bandet ut plata Rock for rus, med besetningen Ronny Overtredelse, Børre Brudd, Ottar Oppvigler og Dealer. Plata inneholdt plata tyske gloser, direkte engelske oversettinger, snodige punklåter og en coverlåt av E68, der teksten var skrevet av den daværende politimannen Kristen Olav Grøttebø.
I 2010 gikk bandet i studio med ny leadgitarist og spilte inn en slags temaplate om folket og livet i Lærdal og Indre Sogn. 15. november samme år, ga de ut albumet Skot & skrømt.
Vestli stasjon
Vestli stasjon er endestasjon for Grorudbanen. Den ble åpnet 21. desember 1975, etter at strekningen ble utvidet fra Stovner til Vestli. Sommeren 2013 ble stasjonen stengt for oppussing. Den ble gjenåpnet 24. september samme år og er nå i moderne metrostandard.
Stasjonen ligger i umiddelbar nærhet til Vestli Torg, som huser flere mattilbud, hvor man blant annet finner Rudolfs bar, Coop Prix og Mathus Mat.
Stasjonen har også en nattbuss forbindelse som ligger i gangavstand og blir betjent av Ruters linje 5N (Vestli-Jernbanetorget).
Knivabekkurifossen
Knivabekkurifossen er en foss i Møkridsdalen i Luster kommune i Sogn og Fjordane.
Soverom
Soverom eller soveværelse er et værelse i en bolig der beboernes senger er plassert og som hovedsakelig brukes til å sove i.
I mindre boliger, leiligheter og hybler er det ofte ikke egne soveværelser. Der sover beboerne som regel i oppholdsrommet. I større hus kan det være egne toaletter og baderom tilknyttet hvert soverom. Hotellrom er vanligvis soverom supplert med garderobeskap, TV, skrivebord og lenestol samt baderom med dusj og toalett.
Soverom har en relativt kort historie blant mennesker med vanlig boligstandard i Norge. På slutten av 1800-tallet hadde de fleste familier i arbeiderklassen i Norge kun ett rom til disposisjon. Hele familien sov på madrasser på gulvet om natten og disse ble lagret i en seng på dagtid. Gradvis frem mot andre verdenskrig fikk boligene to rom og kjøkken - og ett av rommene kunne brukes som felles soverom for familien. Treromsleiligheter kom etterhvert i produksjon etter krigen, og da ble ett av rommene gjerne barneværelse som alle barna i en familie måtte dele. Egne rom for hvert barn ble ikke vanlig i Norge før på 1980-tallet.
Eritreas kvinnelandslag i fotball
Eritreas kvinnelandslag i fotball representerer Eritrea i internasjonale kamper.
Eritrea har vært med i kvalifiseringen til Afrikamesterskapet siden 2002, men tapt samtlige kvalifiseringsamper mot Tanzania, bortsett fra i mesterskapet i 2006, da de trakk seg foran møtet med Egypt. i OL-kvalifiseringen tapte Eritrea på bortemålsregelen mot Marokko.
Jaime Moreno
Jaime Moreno Morales (født 19. januar 1974 i Santa Cruz de la Sierra, Bolivia) er en boliviansk fotballtrener og tidligere fotballspiller. Han er assistentrener i den amerikanske fotballklubben DC United, hvor han også spilte spiss sine siste seks sesonger som profesjonell fotballspiller. Gjennom to perioder i DC United og én sesong i MetroStars skåret han 133 mål på 340 kamper, og er mestskårende i Major League Soccer. Han er også nummer fire på listen over spilte kamper i MLS. I 1994 ble han historisk som første bolivianer i engelsk Premier League, da han signerte for Middlesbrough. Der ble han i to sesonger og kom tilbake på lån i 1997. Han satt for det meste på benken og skåret to mål på 25 kamper for klubben. Moreno er også nummer ni på listen for både mestskårende og spilte kamper på. Han var en del av landslagstroppene i fotball-VM i 1994 og Copa América 1997.
Euteliinae
Euteliinae er en gruppe av sommerfugler som hører til den artsrike familien nattfly (Noctuidae). To arter, Eutelia adoratrix og Eutelia adulatrix, forekommer i Sør-Europa, den førstnevnte bare på Balkan. De fleste artene lever i tørre områder i tropene. Gruppen er nylig blitt skilt ut som en egen familie, Euteliidae.
M.S. Viðstein
Maurentius Sofus Viðstein (1892–1971) var en færøysk politiker, fagforeningsleder og pressemann fra Tórshavn. Han var blant foregangsmennnene innen arbeiderbevegelsen på Færøyene. Han var leder for Færøyenes sosialdemokratiske parti, Javnaðarflokkurin, en av partiets første lagtingsmenn og redaktør i presseorganet Føroya Social Demokrat, men brøt med partiet som følge av politiske og personlige motsetninger.
Liv og virke
Han ble født i Tórshavn. Foreldrene var Christina (født Joensen) fra Selatrað og J. Poul Andreas Jacobsen (kalt Dia við Stein) fra Tórshavn. Han vokste opp i bygdene ved Sundalagið og begynte som fisker og seilte så i utenriksfart.
Han var formann i Havnar arbeiðsmannafelag og senere første formann i fagorganisasjonen Føroya Arbeiðarafelag (1925–1931). Han var også viktig innen ungdomsarbeidet i IOGT i Tórshavn. Da Javnaðarflokkurin ble organisert i 1925/1926 ble han partiets første formann. Viðstein var redaktør i partiorganet Føroya Social Demokrat fra 1927 til 1932. I 1928 ble han valgt inn på Lagtinget fra Suðurstreymoy. Det oppstod etter hvert en politisk konflikt mellom Viðstein, som ville følge Komintern, og utfordreren Peter Mohr Dam, som ville følge en moderat, revisjonistisk linje. I 1934 brøt Viðstein med Javnaðarflokkurin, og i 1936 gikk han ut av Lagtinget.
I 1935 ble Viðstein ansatt som journalist og typograf i Dagblaðið. Han var redaktør for føljetongen Nýtt land fra 1939 til 1943 og likestilt redaktør med Knút Wang fra 1947 til 1971.
3M
3M Company (opprinnelig Minnesota Mining and Manufacturing Company) er et amerikansk verdensomspennende konsern som produserer over 55 000 forskjellige produkter, inkludert limbånd, sandpapir, laminat, elektroniske kretser og skjermer, og farmasøytiske produkter, men kanskje mest kjent for sin produksjon av Post-it.
Wasco County
Wasco County er et fylke i den amerikanske delstaten Oregon. Det ligger nord i staten og grenser mot Hood River County og Clackamas County i vest, Marion County i sørvest, Jefferson County i sør, Wheeler County og Gilliam County i sørøst og mot Sherman County i øst. Det grenser også mot delstaten Washington i nord.
Wasco Countys totale areal er 6 204 km² hvorav 37 km² er vann. I 2000 hadde fylket 23 791 innbyggere og administrasjonssenteret ligger i byen The Dalles som også er fylkets største by. Fylket ble grunnlagt i 1854 og har fått sitt navn etter indianerstammen Wasco.
Mosjøsangen
Mosjøsangen er Mosjøens bysang.
Mosjøsangens forfatter var Agathe Wibe, som også skrev Lavangerkantaten. Det finnes minst tre melodier til sangen: en av Johan Bech-Remnes, en av Arvid Tverå og en av Aage Grundstad.
Kissin’ Cousins
Kissin' Cousins er et musikkalbum med filmmusikk av Elvis Presley, utgitt 2. april 1964. Albumet ble innspilt fra mai 1963 til september 1963 og ble produsert av Gene Nelson og Fred Karger.
Bulgaria under Sommer-OL 1924
Bulgaria under Sommer-OL 1924. Tjuefire sportsutøvere fra Bulgaria deltok i fire sporter under Sommer-OL 1924 i Paris. De vant ikke noen medaljer. OL-Troppen besto av sju syklister, fire friidrettsutøvere, to ryttere og et fotball-lag.
Damp
Damp kan ha flere betydninger:
Valerie Brisco-Hooks
Valerie Brisco-Hooks (født 6. juli 1960, er en amerikansk tidligere friidrettsutøver som konkurrerte på 1980-tallet.
Brisco-Hooks ble historisk under OL 1984 da hun som første kvinne vant olympisk gull på både 200 meter og 400 meter. I tillegg var hun med på stafettlaget som vant gull på 4 x 400 meter.
Under VM 1987 i Roma løp hun den tredje etappen på det amerikanske stafettlaget som tok bronse, slått av DDR og Sovjetunionen.
Brisco-Hooks’ siste store mesterskap var OL 1988 i Seoul, der hun ble nummer fire på 400 meter. Hun var også med på det amerikanske stafettlaget som tok sølv på 4 x 400 meter. I denne stafetten slo både vinnerlaget Sovjetunionen og USA den gamle verdensrekorden som DDR innehadde.
Liechtenstein under EM i friidrett 1946
Liechtenstein deltok med to utøvere under EM i friidrett 1946 som ble arrangert 22.–25. august 1946 i Oslo. Liechtenstein tok ingen medaljer under mesterskapet.
Fylkesvei 2692
Fylkesvei 2692  går mellom Gullhaug og Åsveien i Asker.
Kommunal vei Hurumveien og strekningen mellom Vear og Åsveien var del av riksvei 165 før riksvei 23 ble tatt i bruk.
ISO 3166-2:ES
ISO 3166-2:ES er Spanias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Spania er det definert koder for to nivåer av underinndelinger:
Hver kode består av to deler, atskilt av en bindestrek. Første del er ES, ISO 3166-1 alfa-2-koden for Spania. Andre del er én eller to bokstaver, som også brukes i bilskilt for å angi opphavssted.
Endringer
Følgende endringer i Spanias oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Spesielle territorier
Følgende områder som ikke dekkes av EUs tollsystem har også særskilt reserverte ISO 3166-1 alfa-2-koder på forespørsel fra Verdens tollorganisasjon: Disse kodene tilsvarer imidlertid ikke kodene i ISO 3166-2:ES.
Åsane Senter
Åsane Senter er et tidligere kjøpesenter i bydelen Åsane nord i Bergen som åpnet i 1976. Senteret hadde omkring 80 butikker.
Like ved siden av Åsane Senter lå Arken (åpnet i 1985). I 2007 slo Åsane senter og Arken seg sammen og ble Åsane Storsenter, etter omfattende rehabilitering av byggene.
Jordan Is a Hard Road
Jordan Is a Hard Road er en amerikansk stumfilm fra 1915, regissert av Allan Dwan.
Vickers Wellington
Vickers Wellington var et britisk tomotors mellomstort bombefly produsert av Vickers-Armstrong, og var en selvbærende skallkonstruksjon (geodetisk).
Utvikling
Etter at prototypen fløy første gang i juni 1936, la Luftfartsministeriet inn en ordre på 180 fly. Denne ordren var til en annen spesifikasjon enn prototypen, og det ble derfor gjort en del forandringer. Prototypen har egentlig bare navnet til felles med flyene som kom etter den. Den første Wellingtonen som ble produsert etter nye spesifikasjoner, Mk I, fløy første gang i desember 1937.
Operativ bruk
På det meste var Wellington i bruk i 21 skvadroner i RAF Bomber Command.
Også RAF Coastal Command brukte Wellington. Blant annet ble noen fly utstyrt med en spole rundt flyskroget for å utløse tyske magnetiske miner.
Det ble tildelt ett Victoria Cross til Wellington-mannskaper. Etter et bombeangrep mot Münster ble flyet sersjant James Ward var ombord i, angrepet av et tysk fly. Det ble skutt hull i en drivstofftank, noe som antente drivstoff like ved styrbord motor. Ward klatret ut på vingen og kvelte flammen med en lerretsduk.
Høydebombing
I 1940 begynte man tester med fly utstyrt med trykkabin. Det var tenkt at disse skulle nå en høyde på 40000 fot, høyere enn antiluftskyts og tyske jagerfly ville nå, samtidig som man kunne fly over dårlig vær. Disse fikk betegnelsen Mk V og Mk VI, men kom aldri i operativ tjeneste, annet enn en skvadron som drev utprøving av bombesiktesystemet Oboe.
Good Rain
Good Rain er et musikkalbum med Solveig Slettahjell og Slow Motion Quintet, utgitt i 2006.
Melatonin
Melatonin har i tillegg en virkning som antioksidant, og forsterker immunsystemet ved å øke produksjonen av hvite blodlegemer, såkalte T-celler. Melatonin har også innflytelse på sexlyst hos noen dyrearter. Hos dyr som reproduserer om sommeren, har melatonin en hindrende (inhiberende) effekt på utskillelsen av LH og FSH fra adenohypofysen, slik at sexlysten reduseres. For dyr som reproduserer om vinteren, er effekten motsatt.
Hormonet ble først isolert av professor Aaron B. Lerner ved Yale i 1958.
Melatoninreseptorer synes å være viktig i mekanismer for læring og hukommelse hos mus, og melatonin kan endre elektrofysiologiske prosesser knyttet til hukommelse, slik som langsiktig potensering (LTP).
Melatonin som medikament
Melatonin brukes for behandling av kroniske søvnproblemer og for blinde, i behandling av døgnrytmeforstyrrelser, ofte i kombinasjon med lysterapi.
Melatonin er i mange land et håndkjøpspreparat (eks. USA Finland, Canada, og Norge). I Norge er det tillatt som kosttilskudd med doser som inneholder maks 1mg. Det fås også på resept i doser (oftest 2 til 5mg. depottabletter).
Virkning av Melatonin på menneskekroppen
Melatonin virker ved å aktivere melatoninreseptorer, såkalte M1-, M2-og M3-reseptorer. Spesielt M1 og M2-reseptorer er viktige.
Melatonin som medisin kan enten forsinke eller forsinke døgnrytmen avhengig av når på døgnet man tar hormonet. Melatonin hemmer noradrenalin, om man legger seg etter å ha tatt medikamentet.
Størst effekt oppnås når dosen gis omtrent 6 timer før vanlig leggetid, mens inntak om natten eller om morgenen kan flytte døgnrytmen.
Flere studier antyder at melatonin kan lindre symptomene på jetlag og søvnvansker.
Forskning kan tyde på at melatonin hjelper for flere former av hodepine, som for eksempel den alvorlige hjernelidelsen klasehodepine og migrene.
Melatonin i planter
Melatonin har blitt identifisert i mange planter, inkludert matrem (Tanacetum parthenium), og prikkperikum (Hypericum perforatum).
Florence Nibart-Devouard
Florence Nibart-Devouard (født 10. september 1968) var styreleder for Wikimedia Foundation fra oktober 2006 til juli 2008.
Devouard ble født i Versailles i Frankrike. Hun vokste opp i Grenoble og har bodd i flere forskjellige franske byer, i Antwerpen i Belgia og i Arizona i USA. Hun bor nå i Clermont-Ferrand i Frankrike. Hun er gift og har tre barn.
Turn under Middelhavslekene 1967
Turn under Middelhavslekene 1967. Turn var en av flere sporter under de femte middelhavslekene ble arrangert i Tunis i Tunisia i perioden 8. til 17. september 1967. Det var femte gangen som turn var med på programmet under Middelhavslekene. Det var åtte øvelser, sju individuelle og en lagkonkurranse, kun for menn. Italia ble beste nasjon med fem gullmedaljer foran Jugoslavia med tre.
Hood River County
Hood River County er et fylke i den amerikanske delstaten Oregon. Det ligger nord i staten og grenser mot Multnomah County i vest, Clackamas County i sørvest og mot Wasco County i sør og øst. Det grenser også mot delstaten Washington i nord.
Kai Tak lufthavn
Kai Tak-flyplassen i Hongkong (tradisjonell kinesisk: 啟德機場; jyutping: Kai2 dak1 gei1 coeng4) var fra 1925 til 1998 Hongkongs hovedflyplass. Den ble oppkalt etter eiendomsutviklerne Kai Ho og Au Tak.